Document ID: /roh_data/filtered/fineweb-2-filterrobots_roh.jsonl.gz/10025

Igl è in'exposiziun che s'occupa dad avantatgs e dischavantatgs da la digitalisaziun en connex cun la democrazia. Oravant tut la dumonda suenter l'influenza da la digitalisaziun sin la furmaziun da l'atgna opiniun stat en il center. En l'exposiziun duai mintgina e mintgin era sezza reflectar davart dumondas da la digitalisaziun. Ina app maina visitadras e visitaders tras l'exposiziun. Concepì quella app ha la scenografa Andrina Casutt da Falera. Igl saja stà ina sfida da far in'exposiziun ord datas fitg scientificas. Oravant tut perquai ch'i duai esser chapibel per in e scadina - saja quai giuven ni vegl ni persunas cun in'auta scolaziun u bassa scolaziun.
L'exposiziun è da vesair en il Polit-Forum a Berna anc fin ils 11 december.